[{"text_idx": "#000000", "text": "Meil on hea meel teatada, et arstikeskus Sinu Arst sai 25 aastaseks!"}, {"text_idx": "#000001", "text": "Ko\u0303ik sai alguse 1996 aastal kui toona veel residendina to\u0308o\u0308tanud dr Anneli Talvik (siis Anneli Kalle) kuulis Magdaleena haigla so\u0308o\u0308klaja\u0308rjekorras, et Kaubahalli soomlastest omanikud plaanivad teha Tallinnasse eraarstikeskuse. Anneli otsis kollasest telefoniraamatust u\u0308he soomlase, Pentti Nokelini, numbri. Pentti vo\u0303ttis Anneli to\u0308o\u0308le ja peagi avatigi Viru hotelli 25-ndal korrusel arstikeskus Sinu Arst. Anneli meenutab: \u201cVa\u0308ikeses, 24 m2 vastuvo\u0303tutoas to\u0308o\u0308tamine oli to\u0303eline katsumus."}, {"text_idx": "#000002", "text": "Samas ruumis oli ko\u0308o\u0308ginurk, tehti protseduure ja la\u0308bivaatusi, olid ka arsti ja o\u0303e to\u0308o\u0308lauad. Ooteruumi mahtusid vaevalt kahe patsiendi po\u0303lved. Samas oli ko\u0303ik ilus ja uus, sellist arstikeskust polnud Eestis u\u0308ldse enne na\u0308htud.\u201d Meenutab arstikeskuse esimene med o\u0303de Ene Katkosilt: \u201cSamal korrusel asus Panoraamkeskus oma kohviku, vinoteegi ja suveniiripoega. Hotelli ja Panoraamkeskuse to\u0308o\u0308tajad olidki meil esimesteks kohalikeks klientideks. Loomulikult ku\u0308lastas meid palju soome turiste.\u201d"}, {"text_idx": "#000003", "text": "Arstikeskusele tegevusloa saamiseks oli sel ajal vaja ko\u0303rgema kategooriaga arsti. Tuntud lastearst dr Karin Uibo oli valmis selle nimel Sinu Arstiga liituma. \u201cNeed olid Ikka va\u0308ga segased ajad, kus mindi u\u0308le no\u0303ukogude meditsiinisu\u0308steemilt la\u0308a\u0308ne omale. Tasuline arstikeskus oli kohalikele inimestele ikka ta\u0308iesti arusaamatu na\u0308htus\u201d, meenutab dr Uibo."}, {"text_idx": "#000004", "text": "Ta\u0308htis roll arstikeskuse arengus oli teisel soomlasest omanikul, Auri Hakomaal, kes o\u0303petas arstikeskuse to\u0308o\u0308tajatele tol ajal kogu Eestis harukordset kaasaegset la\u0308a\u0308nelikku teeninduskultuuri. Ent kahjuks la\u0308ks arstikeskuse, Panoraamkeskuse ja Kaubahalli omanikfirma pankrotti. Dr Anneli Talvikul (Kalle) o\u0303nnestus arstikeskus Sinu Arst pankrotipesast mo\u0303istliku hinnaga va\u0308lja osta ja ja\u0308tkata juba ise selle arendmist."}, {"text_idx": "#000006", "text": "1998. aastal saab Sinu Arst viieaastase rendilepingu Olu\u0308mpia hotelliga. Kolitakse hotelli 25-ndale korrusele, kus on juba ruumi 52 m2. Toonane Hotell Olu\u0308mpia tegevjuht Feliks Ma\u0308gus meenutab: \u201cOtsisime sel ajal po\u0303nevaid, hotelli po\u0303hitegevust toetavaid ideid."}, {"text_idx": "#000007", "text": "Kui Anneli tuli ideega teha 25-ndale korrusele perearstikeskus, mis teenindaks ka hotelli ku\u0308lalisi, siis lo\u0303ime temaga u\u0308sna kiiresti ka\u0308ed. Perearstisu\u0308steem oli siis esimesi samme tegemas ja me mo\u0303tlesime, et miks peaks perearsti patsient minema vastuvo\u0303tule kuhugi halli polikliinikusse, kui ta saaks seda teha hoopis soliidses hotellis. See la\u0308henemine u\u0308llatas paljusid.\u201d"}, {"text_idx": "#000008", "text": "1998. aastal sai Sinu Arst ka ametliku loa alustada tegevust perearstikeskusena, olles u\u0308ks esimestest eraalgatuslikest perearstikeskustest Tallinnas, mis ei kasvanud va\u0308lja kunagistest polikliinikutest ja seal to\u0308o\u0308tanud jaoskonnaarstidest. Oma nimistu said dr Anneli Kalle (Talvik) ja keskusega liitunud dr Ahti Virkus. 2002 aastal liitus Sinu Arstiga perearst dr Kristi (Parts) Otsmaa, kellest mo\u0303ne aasta jooksul sai ka perearstikeskuse kaasomanik."}, {"text_idx": "#000009", "text": "Sinu Arsti perearstikeskus arenes hoogsalt ja peagi ja\u0308id Olu\u0308mpia ruumid va\u0308ikseks. Uueks asukohaks sai Narva mnt 7, kus esmalt oldi 107 m2 ruumides, aga peagi ja\u0308i seegi kitsaks ja siis koliti juba u\u0308le koridori, 230 m2 suurusele pinnale. Dr Otsmaa meenutab: \u201cKunagisest butiikperearstikeskusest oli saanud va\u0308ga to\u0303siseltvo\u0303etav, moodne ja mitmeku\u0308lgseid uusi teenuseid pakkuv arstikeskus, kus lisaks perearstidele andsid tasulist abi ka eriarstid.\u201d Lisateenuseid ja arste valisid Dr. Talvik ja Dr. Otsmaa selle ja\u0308rgi, mida patsient enim vajas. Perearstikeskusest laiemat abi pakkuvate tervisekeskusteni oli ja\u0308a\u0308nud veel u\u0308le 10 aasta."}, {"text_idx": "#000010", "text": "2017. aastal laienes Sinu Arst taas, avades Veerenni kliiniku. Sinu Arst Perearstikeskus oli u\u0308ks kahest arstikeskusest, kes said esimesena Eestis uudse tervisekeskuse nimetuse."}, {"text_idx": "#000011", "text": "Ta\u0308naseks to\u0308o\u0308tab Sinu Arsti Tervisekeskuses 8 perearsti, 11 pereo\u0303de, 2 vaimse tervise o\u0303de, 2 fu\u0308sioterapeuti ja a\u0308mmaemand. Endises asukohas Narva mnt-l asub Kesklinna kliinik, kus ja\u0308tkab to\u0308o\u0308d eraarstikeskus Sinu Arst Terviseteenused. Selle keskuse motoks on \u201cterviseteenused enne arsti, aga seda arsti pilgu all\u201d. Keskuses la\u0308htutakse printsiibist, et hea tervise aluseks on piisav liikumine, o\u0303ige toitumine, korras vaimne tervis ja hea uni. Kliiniku mitmed erinevad arstid, terapeudid, o\u0303ed ja treenerid aitavad igaku\u0308lgselt inimesel seda saavutada. Pakutakse neid teenuseid, mida Haigekassa ei kompenseeri."}, {"text_idx": "#000012", "text": "Veerenni kliinikus asub ka Lastekeskus ja Beebispaa, kus la\u0308htutakse teadmisest, et o\u0303igete tegevustega beebieast alates luuakse tugev alus inimese tervisele ta\u0308iskasvanueas. Lastekeskuses ja\u0308lgivad perearstid oma hoole all olevate beebide arengut ja tasuliste teenuste valik toetab lapsi ja vanemaid nende terviseteekonnal, neid harides ja julgustades tegema o\u0303igeid tervisevalikuid."}, {"text_idx": "#000013", "text": "Innovaatilised lahendused ja po\u0303nevad koosto\u0308o\u0308partnerid"}, {"text_idx": "#000014", "text": "Oma 25 aastasel teekonnal on Sinu Arstis vo\u0303etud kasutusele mitmeid innovaatilisi lahendusi, mida hiljem on hakatud Eesti meditsiinisu\u0308steemis laiemalt kasutama. Sinu Arst oli esimene, kes 2002 alustas arstide telefonitunniga ja pereo\u0303dede iseseisva vastuvo\u0303tuga, muutis keskuse paberivabaks, arendas va\u0308lja kliinilise assistendi rolli praksises, vo\u0303ttis perearstidest kasutusele digitaalse registratuuri ja teenustele registreerimise ning oli u\u0308ks esimesi, kes avas 24/7 e-visiidi vo\u0303imaluse tehisintellekti poolt toetatud suhtluskanalis Leia.ai."}, {"text_idx": "#000015", "text": "25 aasta jooksul on Sinu Arst olnud kohalikuks arstikeskuseks mitmele saatkonnale. On pakutud abi paljudele Eestis filminud nii va\u0308lis- kui kodumaistele filmigruppidele, nende hulgas ka suurfilmi \u201cTenet\u201d na\u0308itlejatele ja meeskonnale. Juba mitmendat aastat on Sinu Arst koosto\u0308o\u0308partneriks samuti 25-ndat su\u0308nnipa\u0308eva ta\u0308histavale PO\u0308FF-ile, andes arstiabi nende va\u0308lisku\u0308lalistele. Po\u0303nevaid va\u0308ljakutseid pakkuvaid koosto\u0308o\u0308partnereid on veel mitmeid ja loodetavasti ja\u0308tkub nendega tegemisi veel paljudeks aastateks."}, {"text_idx": "#000016", "text": "Perearstikeskustele tuleb ja\u0308rgmine aastaku\u0308mme otsustav- kas selline su\u0308steem ja\u0308a\u0308b ellu? Juba praegu suundub tervise hoidmisest rohkem huvitatud patsientuur mujale, sest perearsti kuvand ei vasta kaasaegse inimese vajadusele. Perearstiteenust ostab ju patsiendile Haigekassa, kes hoolimata nimevahetusest (Tervisekassaks) pakub ainult haiguste su\u0308mptomileevendust, olemasoleva haiguse ja\u0308lgimist ja ravi tablettide ja noaga. Just haigekassa su\u0308vendab o\u0303pitud abitust ja abitud inimesed la\u0308mmatavad ta\u0308nase perearstisu\u0308steemi. Arvatavasti asendub ta\u0308nane su\u0308steem agentuuriarstide kiirsekkumistega, kes tegutsevad odavteenusena maakonnahaiglate ko\u0303rval ja kirjutavad va\u0308lja aina uusi ja kangemaid ravimeid vo\u0303i va\u0308hemalt valuvaigisteid."}, {"text_idx": "#000017", "text": "Dr Talvik vaatab tulevikku nii: \u201cSinu Arst on vo\u0303tnud kindla suuna inimese tervise sa\u0308ilitamisele. Me ro\u0303hume selgele teadmisele, et eluviisihaiguste (diabeet, u\u0308lekaal, verero\u0303huto\u0303bi, a\u0308revus jm) ennetamiseks ja paratamatute haiguste (va\u0308hid, autoimmuunhaigused, traumad jm) ravile kaasaitamiseks on vajalik hoida inimesel korras neli olulist alustala: liikumine, toitumine, vaimne tervis ja uni."}, {"text_idx": "#000018", "text": "Me suuname ja\u0308rjekindlalt oma tegevuse neile inimestele, kes tahavad selle alusel oma tervist hoida. Alates beebidest kuni eakateni- ikka samad po\u0303himo\u0303tted sobivad ko\u0303igile.\u201d"}, {"text_idx": "#000019", "text": "Krista Rodima, kes on olnud Sinu Arsti patsiendiks Viru hotelli aegadest alates, kirjeldab oma pikaaegset kogemust nii: \u201cSinu Arst on olnud mulle o\u0303petajaks, kuidas oma tervise eest tuleb hoolitseda ise, ta on andnud oskused selleks, ta on ka o\u0303petanud, mida ei tohiks teha. Ta on o\u0303petanud mind elama nii, et ma olen pidanud ainult a\u0308a\u0308rmistel juhtudel tablettidest abi saama. Ta on olnud mu terviseteekonnal tugi ja ma va\u0308ga loodan, et see ja\u0308tkub.\u201d"}, {"text_idx": "#000020", "text": "Sinu Arst ta\u0308nab ko\u0303iki patsiente, kliente ja koosto\u0308o\u0308partnereid usalduse eest ja tuletab meelde:"}, {"text_idx": "#000025", "text": "Alates sellest na\u0308dalast alustasime tasulist gripivastast vaktsineerimist ta\u0308iskasvanutele (su\u0308stelahusena) ja..."}]